《春日自锦封归宁过玉岩寺》
宋代·李新

曲槛横桥尽落梅，春风草木自承恩。
一身初逐断鸿去，百里犹余残烧痕。
回首锦豀花柳市，那如山寺水云村。
鸣驺喜色知多少，白妇双亲笑倚门。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。